Οι Μάγισσες (2018)

Οι Μάγισσες (αγγλικά: Charmed) είναι αμερικανική τηλεοπτική σειρά φαντασίας και υπερφυσικού, και σειρά reboot (επανεκκίνηση) της αρχικής σειράς Οι Μάγισσες που μεταδιδόταν από το The WB από 1998 μέχρι το 2006. Η δημιουργία του reboot έγινε από τις Jennie Snyder Urman, Jessica O'Toole και Amy Rardin, βασισμένη στην αρχική ιδέα της Constance M. Burge. Το The CW έδωσε το πράσινο φως στις 25 Ιανουαρίου του 2018 να γυριστεί ο πιλότος του reboot και το Μάιο του 2018 να ξεκινήσει η παραγωγή της σειράς. 

Η σειρά που έκανε πρεμιέρα στις 14 Οκτωβρίου του 2018, ακολουθεί τις ζωές τριών αδερφών Βέρα, της Μέισι (Madeleine Mantock), της Μελ (Melonie Diaz) και της Μάγκι (Sarah Jeffery), όπου μετά τον θάνατο της μητέρας τους ανακαλύπτουν ότι είναι Οι Μαγευτικές, οι πιο δυνατές μάγισσες, οι οποίες μαζί κατέχουν την δύναμη των τριών. Η κάθε αδερφή έχει δικές της μαγικές δυνάμεις, τις οποίες ενώνουν για να βοηθήσουν και να προστατέψουν τους ανθρώπους από υπερφυσικούς κακούς και δαίμονες στην πόλη τους, το Χιλτάουν του Μίσιγκαν. 

Στις 8 Νοεμβρίου του 2018, το The CW έδωσε το πράσινο φως για επέκταση του πρώτου κύκλου στα 22 επεισόδια, ενώ τον Ιανουάριο του 2019 η σειρά ανανεώθηκε για δεύτερο κύκλο. 

Στην Ελλάδα η σειρά προβάλλεται από το συνδρομητικό κανάλι Cosmote Cinema της COSMOTE TV

Καστ και Χαρακτήρες

Επισκόπηση

Παραγωγή της σειράς

Δημιουργία  
Το reboot της σειράς είχε πρωτο-ανακοινωθεί τον Οκτώβριο του 2013 όταν το CBS είχε προσλάβει τον συν-δημιουργό της σειράς Party of Five Christopher Keyser και Sydney Sidner να γράψουν το σενάριο του πιλότου. Η ιστορία του πιλότου εστίαζε σε τέσσερις αδερφές που ανακαλύπτουν το πεπρωμένο τους. Εν τέλει το CBS αποφάσισε να μην προχωρήσει με την ιδέα. Στις 5 Ιανουαρίου του 2017 είχε ανακοινωθεί ότι το The CW βρισκόταν στην δημιουργία ενός νέου reboot από την showrunner της σειράς Jane The Virgin Jennie Snyder Urman για την τηλεοπτική σεζόν 2017-2018. Τα CBS Television Studios (τα οποία έχουν τα δικαιώματα των Μαγισσών) πλησίασαν την Jennie Snyder Urman και τον σκηνοθέτη Brad Silberling να δουλέψουν στο reboot της σειράς. Το αρχικό σενάριο ήθελε τη σειρά να λαμβάνει μέρος στο 1976 και να αφορά τρεις μάγισσες (Τίνα, Πέιτζ και Άννι), οι οποίες δεν είχαν κάποια συγγενική σχέση και να ενώνονται για να πολεμήσουν το κακό σε μια μικρή πόλη του New England. Τότε ο πρόεδρος του The CW, Mark Pedowitz, ότι το reboot δεν θα είναι prequel της αρχικής σειράς και ότι θα αφορά μια νέα ιστορία που δεν θα έχει σχέση με τις αδερφές Χάλιγουελ του αρχικού. Στις 3 Φεβρουαρίου του 2017, ανακοινώθηκε ότι το reboot θα πάρει παράταση ώστε να γίνουν αναπροσαρμογές επειδή το σενάριο δεν βγήκε όπως ήθελαν. Τον Αύγουστο του 2017, ο Mark Pedowitz δήλωσε ότι το σενάριο βρίσκεται σε διαδικασία αναπροσαρμογής και ότι το κανάλι περιμένει να δει το νέο σενάριο της Urman.

Στις 25 Ιανουαρίου του 2018, το αμερικανικό κανάλι The CW έδωσε το πράσινο φως να γυριστεί ο πιλότος του reboot. Το νέο σενάριο άλλαξε και η ιστορία λαμβάνει μέρος στη σημερινή εποχή, στην οποία τρεις αδερφές μετά τον τραγικό θάνατο της μητέρας τους ανακαλύπτουν ότι είναι μάγισσες. 
Το πιλοτικό επεισόδιο γράφτηκε από τις σεναριογράφους του Jane The Virgin Jessica O'Toole and Amy Rardin, βασισμένο στην ιδέα της της Urman.
Και οι τρεις σεναριογράφοι είναι εκτελεστικοί παραγωγοί της σειράς μαζί με τους Silberling, Ben Silverman, Howard Owens, και Carter Covington. Η σκηνοθεσία του πιλότου έγινε από τον Silberling. Στις 11 Μαίου του 2018, το The CW έδωσε το πράσινος φως για τον πρώτο κύκλο της σειράς να ξεκινήσει τη σεζόν 2018-2019. Στις 8 Νοεμβρίου του 2018, το The CW έδωσε το πράσινο φως για επέκταση του πρώτου κύκλου στα 22 επεισόδια και στις 31 Ιανουαρίου του 2019, η σειρά ανανεώθηκε για δεύτερο κύκλο.

Κάστινγκ  
Στα μέσα του Φεβρουάριου του 2018, ανακοινώθηκε ότι Ser'Darius Blain εντάσσεται στο καστ ως Galvin. Ακολούθησε η Melonie Diaz ως η μεσαία αδερφή Mel, και έπειτα η Sarah Jeffery ως η μικρότερη αδερφή Maggie. Λίγο αργότερα εντάχθηκε και ο Βρετανός ηθοποιός Rupert Evans στο ρόλο του Harry. Αρχές του Μαρτίου ανακοινώθηκε η Βρετανή ηθοποιός Madeleine Mantock στο ρόλο της μεγαλύτερης αδερφής Macy. Ο πρόεδρος του καναλιού δήλωσε ότι το κανάλι είναι πολύ ευχαριστημένο με τις επιλογές του καστ αλλά και με την δουλειά της Jennie Snyder Urman. Τον Οκτώβριο του 2018 ανακοινώθηκε ότι ο Nick Hargrove εντάχθηκε στη σειρά ως Parker.

Γυρίσματα  
Η σειρά γυρίζεται στο Βανκούβερ του Καναδά. Τα γυρίσματα του πιλότου ξεκίνησαν στις 19 Μαρτίου και ολοκληρώθηκαν στις 7 Απριλίου του 2018. Τα γυρίσματα για τα υπόλοιπα επεισόδια του πρώτου κύκλου ξεκίνησα στις 13 Αυγούστου 2018.

Παγκόσμια Μετάδοση

Εξωτερικοί σύνδεσμοι 
 Επίσημη ιστοσελίδα
 Οι Μάγισσες (2018) στην IMDb

Παραπομπές 

Αμερικανικές τηλεοπτικές σειρές
Τηλεοπτικές σειρές των CBS Television Studios
Άγγελοι στην ποπ κουλτούρα
Φεμινιστικά έργα
Τηλεοπτικές σειρές του The CW